Display Advertising Software - Beste softwareleveranciers | GetApp
Adobe Illustrator CC 5248 Skote klap ná kapers met polisiemotor wegjaag | Netwerk24
Skote klap ná kapers met polisiemotor wegjaag
Deur André Damons 14 September 2018 18:28
’n Man is gewond nadat hy en nog iemand ’n speurder van die Parkweg-polisiekantoor in Bloemfontein in sy motor gekaap het.
Die speurder was Donderdag omstreeks 02:00 in sy polisievoertuig op die hoek van Fort Hare-weg en Gonyanestraat in die Bloemfonteinse middestad toe twee mans op hom toegeslaan het.
Sers. Ikobeng Hlubi, polisiewoordvoerder, sê die speurder was aan diens en alleen in sy motor. Dit is onbekend waarheen hy onderweg was.
Hy is nie beseer nie en sy dienspistool is nie gesteel nie.
Die kapers het met die polisiemotor weggejaag en is later deur lede van die Parkweg-, Navalsig-, Bayswater- en Heidedal-polisiekantoor, sowel as die blitspatrollie en hoofwegpatrollie in Marsstraat in Ashbury naby Heidedal na ’n skietery aangekeer.
Een van die kapers is gewond en nog een het weggekom.
Twee mense is aangekeer, maar is later vrygelaat omdat hulle nie met die kaping verbind kon word nie. Die polisie is nog op soek na die ander man.
Klagte van kaping en poging tot moord word ondersoek.
Meer oor: Bloemfontein | Kapers | Polisiemotor | Skietery